31998R1443
L 191/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1443/98 НА КОМИСИЯТА
от 6 юли 1998 година
за установяване на баланс на снабдяването за Канарските острови в сектор оризови продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1601/92 на Съвета от 15 юни 1992 г. относно специфичните мерки за Канарските острови по отношение на някои селскостопански продукти (1), последно изменен с Регламент (ЕО) № 2348/96 (2), и по-специално член 3, параграф 4 от него,
като има предвид, че общите подробни правила за прилагане на специфични режими на снабдяване с някои селскостопански продукти на Канарските острови са определени с Регламент (ЕО) № 2790/94 на Комисията (3), последно изменен с Регламент (ЕО) № 825/98 (4);
като има предвид, че, за да се приложи член 2 от Регламент (ЕИО) № 1601/92, прогнозният баланс на снабдяването за Канарските острови трябва да бъде определен за продуктите в сектор оризови продукти; като има предвид, че балансът трябва да бъде определен въз основа на изискванията на този регион;
като има предвид, че мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Съгласно член 2 от Регламент (ЕИО) № 1601/92 прогнозният баланс на снабдяването с количествата в сектор ориз, освободени от вносно мито или получаващи помощ от Общността за продукти, идващи от останалата част на Общността, се определят в приложението към настоящия регламент.
Член 2
Настоящият регламент влиза в сила на деня след публикуването му в Официален вестник на Европейските общности.
Той се прилага от 1 юли 1998 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 юли 1998 година.